text: [{"text_idx": "#000004", "text": "Hornkonsert i\u0301 Eb-dur \u2013 Wolfgang Amadeus Mozart (1756 \u2013 1791)\nMozart, i\u00f0 var eitt sonevnt undurbarn, var ein av st\u00f8rstu komponistum innan klassikan to\u0301nleik.\nHo\u0301ast hann fo\u0301r av fold bert 35 a\u0301ra gamal megna\u00f0i hann at avrika eitt sto\u0301rbart li\u0301vsverk i\u0301 to\u0301nleikinum.\nHornkonsertirnar hja\u0301 Mozart ver\u00f0a sp\u00e6ldar um allan heim. Hann skriva\u00f0i t\u00e6r til si\u0301n go\u0301\u00f0a vin Joseph Leutgeb. Hesar konsertir vo\u0301ru skriva\u00f0ar solei\u00f0is, at solisturin veruliga kundi sla\u0301a seg leysan og vi\u0301sa hvussu dugnaligur hann var."}, {"text_idx": "#000005", "text": "Niklas fekk bachelor- og masteru\u0301tbu\u0301gving a\u0301 l\u00e6rda to\u0301nlistaha\u0301sku\u0301lanum i\u0301 Keypmannahavn. Eftir loknan lestur fo\u0301r hann til Schweiz og kom inn a\u0301 orkesturakademii\u00f0 hja\u0301 Orchestre de la Suisse Romande i\u0301 Gene\u0300ve.\nNiklas hevur starvast sum fri\u0301yrkisto\u0301nleikari i\u0301 Danmark og Sv\u00f8ri\u0301ki, men i\u0301 2021 gj\u00f8rdist hann limur i\u0301 Danmarks Underholdningsorkestur, har hann starvast i\u0301 dag.\nNiklas er eisini limur i\u0301 bla\u0301sikvintettini V Coloris. Kvintettin hevur vunni\u00f0 vir\u00f0isl\u00f8nir i\u0301 internationalum to\u0301nleikakappingum, m.a. tri\u00f0ju hei\u00f0ursl\u00f8n i\u0301 Carl Nielsen International Chamber Music Competition 2019 og a\u00f0ru hei\u00f0ursl\u00f8n i\u0301 Bucharest International Music Competition 2019."}, {"text_idx": "#000007", "text": "Symfoni nr. 1 \u2013 Sergej Sergejevitj Prokofiev (1891 \u2013 1953)\nSergej Sergejevitj Prokofjev var\u00f0 borin i\u0301 heim i\u0301 Donetsk. Hann kom inn a\u0301 konservatorii sum 13 a\u0301ra gamal og sum 16 a\u0301ra gaml skriva\u00f0i hann si\u0301na fyrstu klaversonatu.\nI\u0301 1916-1917 skriva\u00f0i hann si\u0301na fyrstu symfoni, eisini nevnd \u201dTann klassiska\u201d. Verki\u00f0, i\u00f0 er eitt av kendastu verkum hja\u0301 Prokofiev, bleiv fumframf\u00f8rt i\u0301 Petrograd tann 18. apri\u0301l 1918 i Petrograd, Prokofiev stjo\u0301rna\u00f0i salvur orkestrinum."}]